הסוכן הנרי

**הסוכן הנרי** (באנגלית: **Henry Danger**) היא קומדיית מצבים אמריקאית לנוער, ששודרה בערוך ניקאולודיאון מ-26 ביולי 2014 עד ל-21 במרץ 2020. בסדרה מככבים ג'ייס נורמן, קופר ברנס, ריאל דאונס, שון ריאן פוקס ואלה אנדרסון. התוכנית נוצרה על ידי דן שניידר ודנה אולסן.

ב-21 במרץ 2020 הסדרה הסתיימה, לאחר 5 עונות ו-128 פרקים. ב-28 במרץ אותה השנה, כשבוע בלבד לאחר סיום הסדרה, עלתה סדרת ההמשך, "סוכני העל" ("Danger Force") שבה ג'ייס נורמן (הנרי) הגיע לתפקידי קמע ב4 פרקים לאורך כל הסדרה. לסדרת ההמשך חזרו ריי מנצ'סטר / קפטן מן (קופר בראנס) ושוואז שוורץ (מייקל ד. כהן), יחד עם צוות שחקנים חדש. הסדרה החלה לתפוס תאוצה, אך הסתיימה ב-21 בפברואר 2024, לאחר 3 עונות ו65 פרקים.

בנובמבר 2024, שירות הזרמת המדיה "פרמאונט+" הודיע על עלייתו של "הסוכן הנרי: הסרט", שבסופו של דבר יצא בפברואר 2025. בישראל, הסרט זמין לצפייה רק בערוץ TeenNick.

## עלילה
העלילה מתמקדת בהנרי הארט, נער בן 13, שמחפש עבודה ומוצא משרה של מנקה בחנות תמהונית בשם "גרוטאות ועוד". הנרי מגלה שמתחת לחנות נמצאת המאורה של גיבור העל של העיר סוולויו - "קפטן מן" (שזהותו הרגילה היא בשם ריי מנצ'סטר). להנרי מתברר שמשרתו היא להיות עוזרו של "קפטן מן". הוא הופך לעוזרו ומקבל את הכינוי "קיד דאנג'ר" (בעברית: "ילד סכנה").

ריי משביע את הנרי שלא יגלה את האמת לגבי עבודתו, אך חברתו הטובה שרלוט מגלה שהנרי הוא ילד סכנה כבר בפרק הרביעי של הסדרה. לאחר מכן מסכים ריי לקבל את שרלוט בתור עובדת במקום. בהמשך העונה הראשונה מצטרף גם שוואז, מכר של ריי מהעבר. בפרק האחרון של העונה השנייה מגלה גם ג'ספר, חברו של הנרי, את זהותו הסודית. ריי רוצה למחוק את הזיכרון של ג'ספר, אך הנרי מספר לריי על חברותו רבת השנים עם ג'ספר. ריי נמלך בדעתו ולבסוף מקבל גם את ג'ספר לעבודה. בעונה החמישית מגלה פייפר, אחותו של הנרי, צינור שמוביל למאורה. היא רואה את ריי והנרי הופכים לקפטן מן וילד סכנה. לאחר שפייפר מוכיחה את עצמה כיעילה היא מתקבלת לעבודה, למרות דאגתו של הנרי לשלומה. באחד מארבעת הפרקים האחרונים של העונה החמישית ושל הסדרה כולה, לאחר שהנרי ״פורש״ מתפקידו כילד סכנה, הוא מגלה להוריו על זהותו הסודית שהייתה.

בעונה הראשונה המכילה 25 פרקים, נראים הנרי וריי לבדם בעזרה תמנוהית מאוד של ג'וץ, עובד שריי שכר שיהיה במעלה המן-ערה, בחנות "גרוטאות ועוד". בפרק הרביעי בעונה, לאחר ששרלוט גילתה את סודו של הנרי, ריי מסכים לה לעבוד יחד איתם, והיא משמשת כהאקרית מחשבים. בפרק העשירי בעונה נראה לראשונה שוואז, איש נמוך עם מבטא מצחיק, אשר מתגלה כי הוא בנה את כל המן-ערה והוא מדען גאון. לאחר התלבטויות רבות, ריי מחליט לאשר לו לחזור לצוותו. מסוף העונה הראשונה גוץ' לא נראה יותר. העונה השנייה מכילה 19 פרקים, אשר בפרק האחרון ג'ספר, חברו הטוב ביותר של הנרי, מגלה את סודו של הנרי לאחר תקרית שהשתבשה. בפרק ה-18 בעונה, שודר פרק ספיישל כפול הנקרא ״סכנה ורעם״, המבשרת על שיתוף פעולה קצר עם עוד אחת מהסדרות הכי מצליחות של ניקלודיאון: ״משפחת רעם״. העונה השלישית מכילה 20 פרקים. בפרק הראשון לעונה מצטרף רשמית לצוות ג'ספר, לאחר שבסיום העונה השנייה גילה על סודו של הנרי. בעונה שודרו מספר פרקים מוכרים, כגון שני פרקי ״פולשי החלל״. עונה זו נחשבת לעונה הכי "אייקונית" של כל הסדרה. במהלך העונה הוצג פרק הנקרא ״מהיר או מסוכן״, המציג את הנבל הראשי של הסדרה לראשונה: דרקס. בעונה גם מופיע הפרק הכי מצליח של כל הסדרה, ״התחמקות מסוכנת״, שקיבל ציוני 100 מהמבקרים המשגיחים. הפרק האחרון בעונה היה ״לסוולויו יש כישרון״. העונה הרביעית הכילה 20 פרקים, ביניהם פרקים שנחשבים לכמה מהפרקים הכי טובים בסדרה יחד עם "התחמקות מסוכנת" מהעונה הקודמת, כגון שני פרקי ״בחזרה לסכנה״, שלושת פרקי ״משחקים מסוכנים״ שמציגים שיתוף פעולה עם עוד סדרת ניקלודיאון מצליחה באותה התקופה: ״השייקריות״, ועוד. הפרק האחרון בעונה היה ״גנב המגבות״, אך בישראל פרק סיום העונה שודר בשני חלקים נפרדים בפרק ״מלחמת אגודלים״, שבכלל הוא הפרק השלישי בעונה החמישית. העונה החמישית המכילה 39 פרקים נחשבת לפי מבקרים רבים לעונה הכי טובה בכל הסדרה, והיא מציגה את ארבעת פרקי סיום הסדרה ועוד פרקים רבים מצליחים. בפרק התשיעי של העונה, הנקרא ״אבירים ממימד אחר״ (באנגלית: ״Knight & Danger״, בתרגום חופשי לעברית: ״אביר ומסוכן״), הוצג שיתוף פעולה נוסף בין סדרות ניקלודיאון, הפעם בין הסדרה ״בית ספר לאבירים״. באמצע העונה שודר פרק ספיישל כפול ומיוחד, הנקרא ״הסוכן הנרי: המחזמר״, שבו היו בעיקר שירים שהדמויות שרות.

הסדרה מסתיימת בעונה החמישית בסדרת פרקים בהן הנרי מבין שבזבז את כל חייו בלהיות ילד סכנה וכעת כל חבריו עומדים לעזוב. הנרי פורש מתפקידו בדיוק כשדרקס חוזר, לאחר שבעונה הרביעית החבורה שלחה אותו לעבר לתקופת אנשי המערות. דרקס מתכנן להשתמש במוחק הזיכרון כדי למחוק את זכרונותיהם של כל תושבי העיר מקפטן מן. בעזרת נשק האומגה שיכול להשמיד את קפטן מן, הם מצליחים לגרום לדרקס לאבד את כוחו שהגן עליו מכל פגיעה. בקרב האחרון על הצפלין המעופף, ילד סכנה וקפטן מן נלחמים בדרקס ומצליחים לשלוח אותו לכלא. ריי מזכיר שקרב זה הוא הקרב החלומי שלו, אך זה גם הקרב האחרון של ריי והנרי ביחד. הצפלין עומד להתרסק על בית חולים לתינוקות וילד סכנה מקריב את עצמו כדי למנוע את הפגיעה בבית החולים. במקביל תגובת שרשרת כימית גורמת להתפוצצות כל 10 המן-ערות. ג'ספר ושרלוט כמעט מצליחים לברוח ברגע האחרון. בהמשך מסתבר שהנרי שרד, כיוון שבמהלך הקרב עם דרקס, הוא קיבל שדה כוח שהגן עליו מההתרסקות. הנרי וחבריו עוזבים את העיר. בסצנה האחרונה, לאחר כמה שבועות, הנרי שרלוט וג'ספר עוברים להיות גיבורי על בדיסטופיה, עיר בדיונית מלאת פשע. הסיפורים של הנרי וג'ספר (ללא שרלוט) בדיסטופיה נראים קצת בסרט ההמשך "הסוכן הנרי: הסרט". ריי ושוואז פותחים אקדמיה לגיבורי על, שם ילמדו ארבעה ילדים, בוז, מיילס, מיקה וצ'אפה, שבמהלך הקרב עם דרקס, נפגעו מנשק האומגה וקיבלו כוחות על. הפיכתם לגיבורי על מוצגת בסדרת המשך הנקראת "סוכני העל" (באנגלית: Danger Force).

## פרקים

## פרקים
### עונה 1

### עונה 2

### עונה 3

### עונה 4

### עונה 5

### מיוחדים (ספיישלים)

## הפקה
### יצירת הסדרה
הסדרה נוצרה על ידי דן שניידר ודנה אולסן, שהיו בתקופה זו מאוד מוכרים בערוץ ניקלודיאון, ויצרו סדרות מצליחות כגון ״משפחת רעם״. פעם אחת, במהלך צילום פרק של ״משפחת רעם״ נער צעיר שלפי שניידר היה "עם יכולות משחק מרשימות" התקבל לתפקיד אורח במהלך העונה הראשונה, ששודרה במהלך 2013 ו-2014. שחקן צעיר זה היה ג'ייס נורמן. שניידר אהב איך שנורמן שיחק והופיע על המסך, ולפיו אמר שגנב את ההצגה בפרק.

בעקבות זה ששניידר אהב את נורמן ואת יכולות המשחק שלו, הוא ודנה אולסן יצרו את הסדרה החדשה ״הסוכן הנרי״, ושניידר התעקש על כך שנורמן ישחק בתפקיד הראשי, את הנרי.

### ליהוק
לאחר שאוטומטי לוהק נורמן לתפקיד הראשי, התחיל צוות הליהוק של הסדרה. ריאל דאונס הייתה שחקנית צעירה שכבר שיחקה בסרטים מסוימים, והיא התקבלה לתפקיד ראשי נוסף בתור שרלוט פייג', חברתו הטובה של הנרי. מאוחר יותר הצטרף לשניים השחקן שון ריאן פוקס, בתפקיד ג'ספר דאנלופ. תפקיד זה הפך את פוקס לשחקן מוכר בניקלודיאון.

לאחר שהשלושה נחשפו בתחילת שנת 2014, שניידר הביע כי "הייתה להם כימיה מושלמת". באותו הזמן התרחשו ליהוקים נוספים ראשיים, כמו קופר בראנס בתפקיד ריי מנצ'סטר, מייקל ד. כהן בתפקיד שוואז, ואלה אנדרסון בתפקיד פייפר הארט. מאוחר יותר התרחשו גם ליהוקים של בן ג'ירו בתפקיד הפעוט, ועוד תפקידים רבים נוספים.

### כתיבה
שניידר כתב את כל פרקי הסדרה, כשכל פעם היה איתו מישהו נוסף, כגון דנה אולסן, דייב מלקוף ועוד.

כל התסריטים נקראו ב״שולחן ההקראה״ של ניקלודיאון. שני פרקי סיום הסדרה, ״גורל הסכנה״, נחשפו בתסריט אחד גדול ולא בשני חלקים נפרדים כפי שהוצג בשידור עצמו. שני הפרקים הללו שודרו במרץ 2020, כאשר פרק סיום הסדרה שודר ב-21 במרץ. הקראת התסריט האחרונה בשולחן ההקראה, של שני פרקים אלו, הייתה ב-11 בנובמבר 2019, צולמו במהלך דצמבר 2019 עד ינואר 2020, ונערך במהלך פברואר ומרץ 2020.

הקראת התסריט הראשונה של סדרת ההמשך, ״סוכני העל״, התרחשה ב-27 בינואר 2020.

### פיתוח והפצה
הסדרה יצאה להפקה רשמית לאחר כל הליהוקים והתסריטים בתחילת 2014, עם תקציב מאוד גדול שהורשה לצוות ההפקה להביא דברים גדולים ומשוגעים שלא ראו בכל סדרת ניקלודיאון אז. העונה הראשונה יצאה ב-26 ביולי 2014, ונגמרה ב-16 במאי 2015, עם קו הפקה מאוד חזק וברור של פרק בכל שבוע. לאחר שהעונה קיבלה ביקורות חיוביות מאוד, העונה השנייה יצאה ב-12 בספטמבר 2015 והסתיימה ב-17 ביולי 2016. העונה השלישית יצאה ב-17 בספטמבר 2016 ונגמרה ב-7 באוקטובר 2017. העונה הרביעית עלתה ב-21 באוקטובר 2017 ונגמרה ב-20 באוקטובר 2018. העונה החמישית והאחרונה שקיבלה הכי הרבה תגובות חיוביות יצאה ב-3 בנובמבר 2018 והסתיימה ב-21 במרץ 2020, מה שהציג גם את סיומה של הסדרה כולה.

הסדרה קיבלה ביקורות חיוביות רבות, והרבה מבקרים משגיחים וצופים הכריזו שזו הסדרה הכי טובה של ניקלודיאון עד היום.

## דמויות
### דמויות ראשיות
***הנרי הארט** "ילד סכנה" (ג'ייס נורמן) - נער בן 13 שמוצא עבודה בחנות תמהונית, הופך לעוזרו של קפטן מן ומקבל את הכינוי "ילד סכנה". חזק ומהיר פיזית, תמיד מנצח וצודק בהכל, בעל קו לסת מאוד מחודד וחזק. אחותו היא פייפר, וחבריו הטובים הם שרלוט וג'ספר. בעונה השלישית מקבל כוח על - רפלקסים סופר מהירים - אך מאבד אותם בעונה החמישית, כאשר הוא מקריב את כוחותיו להצלת העולם. בסוף העונה החמישית מקבל שדה כוח.
***ריי מנצ'סטר** "קפטן מן" (קופר ברנס) - גיבור העל של העיר סוולויו. חזק פיזית. קיבל את כוח על שהופך אותו לחסין כל בעקבות תאונה בילדותו. הוא שוכר את הנרי ומספר אנשים אחרים, שיעזורו לו לטפל בפשע בעיר. קפטן מן הוא איש תמהוני, לא אחראי ואוהב להפוך מקרים מסוכנים למצחיקים ומהנים, אך כוונתו תמיד טובה. הוא מאוהב באמא של הנרי וידוע במשפט "אני בסדר" (I’m okay).
***שוואז שוורץ** (מייקל די. כהן) - עוזרו של ריי, אשר מצטרף לצוותו בפרק 10 בעונה 1. שווארז הוא נמוך, מלא, בהיר עור וחכם. יש לו מבטא, ולעיתים הוא לא מצליח להגות מילים בצורה נכונה.
***שרלוט פייג**' (ריאל דאונס) - חברתו הטובה ביותר של הנרי, חכמה מאוד ובעלת סקרנות גדולה. במהלך העונה הראשונה, בפרק ״הסוד נחשף״, מגלה את סודו של הנרי ומקבלת עבודה במאורה של קפטן מן כהאקרית מחשבים. היא כנה ואינה אוהבת שמסתירים ממנה דבר. היא חושבת מחוץ לקופסה, ותמיד עוזרת לכולם. כולם תמיד שוכחים את שם המשפחה שלה.
***ג'ספר דנלופ** (שון ריאן פוקס) - חברו הטוב ביותר של הנרי מאז גיל 5, יוצר דברים רעים מאוד, אף על פי שכוונותיו טובות ותמימות. ג'ספר נוטה להסתבך עם פייפר לעיתים קרובות. הוריו לא מופיעים בסדרה, אך עולה השערה כי הם לא ממש אוהבים אותו או דואגים לו. בסוף העונה השנייה, בפרק ״אני יודע מה הסוד שלך״, הוא מגלה על סודו של הנרי. עקב כך, בפרק הראשון של העונה השלישית מצטרף למן-ערה כעוזר.
***פייפר הארט** (אלה אנדרסון) - אחותו של הנרי, בת 9. היא ערמומית, מתוחכמת ונוטה לסבך את ג'ספר בצרות. בעונה השנייה היא מקבלת רישיון נהיגה בטעות ומאז נוהגת בעצמה. נוטה לצעוק על ג'ספר, מעריצה את ילד סכנה ומחשיבה אותו כחתיך, מה שמגעיל את הנרי. ידועה במשפט "אני לא בסדר" (!!!I'm not OK). במהלך העונה החמישית, בשני הפרקים ״אחות סכנה״, היא מגלה שאחיה הנרי הוא ילד סכנה.
***גייק הארט** (ג'פרי ניקולס בראון) - אביהם של פייפר והנרי. לא מחבב את ג'ספר. לפעמים נוטה להתנהג בטיפשות. מגלה את סודו של הנרי בפרק ״קפטן דרקס״, לקראת סוף העונה החמישית. ריי שונא אותו, לרוב בגלל האהבה המותירה שלו אל גברת הארט
***גברת הארט** (קלי סאליבן) - אמם של פייפר והנרי. ריי מאוהב בה. היא אחראית ונחושה, ורוצה להוות דוגמה טובה לילדיה. מגלה את סודו של הנרי בפרק ״קפטן דרקס״, לקראת סוף העונה החמישית.

### דמויות משניות
***אוליבר** (מת'יו זאנג) (עונות 4-1, אורח בעונה 5) - ילד מוזר בכיתתו של הנרי. חברו הטוב הוא סידני. אוהב לאכול חרקים. חנון, בת דודתו היא קרישה. בניגוד לסידני, הוא שמן ונמוך.
***סידני** (ג'ו קפריליאן) (עונות 4-1) - ילד מוזר בכיתתו של הנרי, חברו הטוב הוא אוליבר. אוהב לאכול חרקים. בניגוד לאוליבר, הוא רזה וגבוה.
***גוץ**' (דנקן בראבו) (עונות 1–2) - הקופאי בחנות "גרוטאות ועוד". גוץ נראה מוזר במבט ראשון, אך הוא ידידותי מאוד כשמכירים אותו. יש לו צמח לא כל כך ידידותי, שנושך כמעט את כולם. בעונה השלישית מחליף אותו ג'ספר בתור הקופאי.

### דמויות אורחות
***קלואי הארטמן** (ג'ייד פטיג'והן) (עונות 1–2) - חברתו לשעבר של הנרי, לא מסתובבת איתו הרבה אחרי שמקבל את העבודה. הופיעה לראשונה בפרק "הנרי איש-החיה". עזבה את הנרי לטובת תוכנית ריאלטי (kids in the” woods”). בעונה השנייה הגיעה חזרה מהסדרה, והולכת לנשף עם ילד סכנה (הנרי). לא ברור מה קורה איתה לאחר מכן, אך נרמז שהיא הגיעה לעונה השנייה של סדרת הריאליטי.
***ביאנקה** (מייב טומאלי) (עונות 2-1) - חברה לשעבר של הנרי. הנרי מתנשק איתה בתור ילד סכנה, כאשר הוא מציל אותה ממעלית שנתקעה בעונה הראשונה. נחמדה ואוהבת. בסוף העונה השנייה מתגלה כי עזבה את הנרי לטובת אותה תוכנית ריאלטי שקלואי עזבה אליה.
***ורוניקה** (מדיסון אייסמן) (אורחת בעונות 2-1) - ילדה מ"כלבי הקיר", כנופיית גרפיטי מושחתת, המאוהבת בילד סכנה ומתנשקת איתו מספר פעמים. לבסוף היא פורשת מהכנופיה לטובתו. הופיעה בעונה הראשונה בפרקים 25-24, ובעונה השנייה בפרק 2. נעצרת בעונה השנייה בעקבות היותה "הסבתא המטורפת".
***חברי השייקריות** (אורחים בעונה 4) - הופיעו בשלושה פרקים כחלק מפרקי הקרוסאובר עם הסדרה, בהם הם מנסים להציל את דאבל ג'י, אביו של אחד מהשייקריות, מהנבל המרושע דוקטור מיניאק. הם מגלים את זהותו של הנרי לאחר שהדסון, אחר מחברי החבורה, מנפח את המסטיק של הנרי והופך לילד סכנה בעצמו.
***החברה של ג'ספר** (אורחת בעונה 1) - חברתו הראשונה של ג'ספר. כולם חושבים שהיא לא אמיתית אך בסוף מתגלה שהיא אמיתית. לאחר שהנרי אומר לה שג'ספר אוהב גם את שרלוט, היא מנסה להרוג את שרלוט, אך אז הנרי דוחף אותה מחלון עליית גג, ולא ידוע מה קורה איתה לאחר מכן.

### משפחת בילסקי

* **ג'ף בילסקי** (ריאן גרסמייר) - הפושע הכי טיפש בעיר. שמן ונוטה לשדוד מסעדות. מתגלה בעונה 5 כאח של מיטש ובילי בילסקי בארוחת ערב עם משפחתו של הנרי. אורח לאורך כל הסדרה.
* **מיטש בילסקי** - אחיו של ג'ף, ביש ובילי בילסקי. לומד בבית ספרו של הנרי, נוהג לשנוא אותו ולהציק לו. בדומה לאחיו ג'ף, מיטש הוא פושע טיפש במיוחד.
* **בילי בילסקי** (אורח בעונה 5) - אחיהם של ג'ף, מיטש וביש בילסקי. בשונה מאחיו הפושעים, הוא מנסה להיות ככל הטוב שאפשר. בעונה החמישית, בפרק ״משפחת בילסקי״, מגיע לבית המשפחה של הנרי ומנסה לצאת עם פייפר אך כל אחיו מגיעים יחדיו והורסים את המאורע.
* **ביש בילסקי** (אורחת בעונה 4) - הבת היחידב במשפחת בילסקי. פושעת ונוטה להסתבך בצרות. הופיעה פעם אחת בלבד בסדרה, בעונה הרביעית בפרק ״הקרב במסדרון״ כשמנסה להלחם בשרלוט, אך שרלוט הופכת לחברתה, אולם במהירות נשלחת לכלא. מוזכרת בעונה 5 על ידי גברת בילסקי כאשר היא אומרת שביש ומר בילסקי חולקים תא משותף בבית הכלא.
* **גברת בילסקי** (אורחת בעונה 5) - אמם של משפחת בילסקי. נוהגת לאהוב פשע.
* **מר בילסקי** (מוזכר בעונה 5) - אביהם של משפחת בילסקי ובעלה של גברת בילסקי. לא נראה כלל בסדרה אך מוזכר כאשר הוא חולק תא כלא עם ביש.

### נבלים
***ואן דאל** (ג'וש פינג'רהוט) (אורח בעונות 2-1) - הבוס של "כלבי הקיר", כנופיית גרפיטי בסוולויו. מרושע ושונא את קפטן מן. הופיע ב-2 פרקים ובספיישל "רעם וסכנה".
***בראד הבלתי נראה** (ג'ייק פארו [קול בלבד]) (אורח בעונות 2-1 ו-5) - חבר ישן של ריי. חושבים שהוא מת בעונה 1. בעונה 2 הוא חוזר וקובר את הנרי וריי חיים; למזלם ג'ספר ופייפר מצילים אותם. בעונה החמישית עוזר להם ובתמורה חוזר להיות נראה.
***דוקטור מיניאק** (מייק אוסטרוסקי) - פושע בריטי גאון. אורח לאורך כל הסדרה.
***האחות קוהרט** (אמבר בלה מוס) - העוזרת המרשעת והחתיכה של דוקטור מיניאק. מאוהבת בקפטן מן.
***פרנקיני** (פרנקי גרנדה) (אורח בעונות 5-3) - יוטיובר מטורף שניסה לחשוף ולהרוג את קפטן מן וילד סכנה. בעונה הרביעית מחליף את גופתו עם גופתו של קפטן מן ועוזר להם לתפוס יוטיובר טיפש. בפרק הספיישל בעונה החמישית הטיל קללה מוזיקלית על העיר ובכך גרם לתושבים לחיות במחזמר.
***גומר** (זוראן קורח) (אורח בעונות 3–5) - עוזרו הטיפש והמגושם של פרנקיני. הופיע לראשונה בתוכנית סאם וקאט. בפרק הספיישל המוזיקלי בסוף העונה החמישית מתגלה כבעל יכולות שירה מרשימות, ועוזב את פרנקיני.
***הפעוט** - פושע משוגע שמחופש לתינוק ומתנהג בהתאם. בעזרת אנשיו תופס את קפטן מן פעמיים במאורה שלו ובמערת האיש. ניסה והצליח להפוך לחסין בפני כל, אך שוואז עצר אותו עד שהתפוגגה השפעת החסינות. לאחר מכן נכנס שוב לכלא.
***כריש הטלפונים** (אורח בעונה 1) - פושע מטורף מהעונה הראשונה. בפרק 4 נושך את הטלפונים של אנשים בעזרת שיני הטיטניום שלו.
***דרקס** (טומי וולקר) (עונות 5-3) - עוזרו הראשון של ריי ומנסה לנקום בו. מאוד חזק פיזית וכמעט תמיד מנצח בכל קרב, בלתי מנוצח. אורח מהעונה השלישית, וכל פעם מנסה להרוג את קפטן מן וילד סכנה. בסוף העונה החמישית הוא נלחם בפעם האחרונה מול קפטן מן וילד סכנה על הצפלין המעופף, ובזמן הקרב הנרי מצליח להפיל את דרקס ודרקס נופל לשמי סוולויו. לא שרד את הנפילה, אך בסדרת ההמשך "סוכני העל" התגלה כי הוא שרד את הנפילה, ונלחם נגד קפטן מן וארבעת הילדים. לאחרי הקרב גם להנרי וגם לארבעת הילדים מתגלה כוח על.

## שיתופי פעולה
במהלך הסדרה, הוצגו מספר שיתופי פעולה שונים עם סדרות ניקלודיאון אחרות וכו'. להלן רשימת הפעמים בהן הוצגו שיתופי הפעולה:

* ״**[[משפחת רעם]]**״ - סדרה בת 4 עונות ששודרה בניקלודיאון בין השנים 2013 ל-2018, והסדרה "הסוכן הנרי" בכלל נוצרה בזכות "משפחת רעם". פיבי ומקס, הדמויות הראשיות בסדרה זו, הופיעו בסוכן הנרי בפרק ה17 בעונה השנייה, בפרק ספיישל כפול הנקרא ״סכנה ורעם״ (״Danger & Thunder״), כדמויות ראשיות, עם אזכורים רבים לסדרה.
* ״**[[השייקריות]]**״ - סדרה בת 3 עונות ששודרה בניקלודיאון בין השנים 2015 ל-2019. כל הדמויות הראשיות ואזכורים רבים לסדרה הופיעו בטרילוגיית הפרקים ״משחקים מסוכנים״ (״Danger Games״), שבמקור זה הופיע בפרק אחד ארוך של מעל לשעה. רבים מהצופים ומהמבקרים המשגיחים שצפו בסדרה הודיעו שזה ספיישל קרוסאובר הכי טוב של שתי הסדרות. כמו כן, גם בסדרה "השייקריות" עצמה היה פרק ספיישל שבהם הופיעו הנרי ושוואז מ"הסוכן הנרי", בפרק הראשון של העונה השלישית, ״בייב אוהבת סכנה״ (״Babe Loves Danger״).
* ״**[[בית ספר לאבירים]]**״ - סדרה בת 2 עונות ששודרה בניקלודיאון במהלך 2018 ו-2019. 3 הדמויות הראשיות בסדרה, עם אזכורים רבים לה, הופיעו בסוכן הנרי בפרק העשירי של העונה החמישית, ״אבירים ממימד אחר״ (״Knight & Danger״).
* ״**[[דברים מוזרים]]**״ - אמנם זה לא שיתוף פעולה רשמי, אך הפרק ה18 בעונה הרביעית של הסדרה, ״דברים מסוכנים״ (״Danger Things״) הוא בעצם ספיישל פארודי על הסדרה המצליחה ״Stranger Things״ השודרה בנטפליקס בין השנים 2016 ל-2026, אמנם הפרק שודר מתי שהעונה השנייה עלתה, ב-2017.

## סדרת המשך

כשבוע אחד בלבד לאחר סיום הסדרה, עלה ב-28 במרץ 2020 סדרת המשך לסדרה המקורית, הקרויה בארצות הברית "Danger Force", ובישראל נקרא "סוכני העל". הסדרה מגוללת את סיפוריהם של ארבעת הילדים שבסוף הסדרה המקורית קיבלו כוחות על מהשדה הרדיואקטיבי, כאשר ריי ושוואז מנסים להעסיק אותם להיות גיבורי העל של סוולויו לאחר "מותו" של ילד סכנה.

הסדרה הסתיימה בשנת 2024, לאחר 3 עונות ו65 פרקים.

## הסרט

בשנת 2023, במהלך שידורי הסדרה "סוכני העל", הוכרז כי יצא סרט לסוכן הנרי. המעריצים געשו וחיכו לסרט. התסריט נכתב בשנת 2023, כ-3 שנים לאחר סיום הסדרה. הצילומים החלו במרץ 2024 והסתיימו באפריל 2024, ולאחר מכן הסרט נערך וחוכה.

בפברואר 2025 הסרט עלה בארצות הברית ובישראל כסרט טלוויזיה של ניקלודיאון. עם השמחה של המעריצים, הסרט קיבל ביקורות מעורבות.

## ספין-אוף

לאחר הביקורות המעורבות שנותנו לסרט, ניקלודיאון יצאו בהכרזה רשמית, בכך שתצא סדרת ספין-אוף לסדרה המקורית, בעלת 10 פרקים. הספין-אוף צפוי להיות עם כל השחקנים והדמויות המקוריות מלבד שרלוט, וסיום הסרט "הסוכן הנרי: הסרט" יהווה תשובה בסדרת הספין-אוף. הספין-אוף צפוי לצאת ב-21 במרץ 2026.

## חידת תחילת העונה החמישית
בתחילת העונה החמישית של הסדרה, היצאה בשנת 2018, הייתה חידה קטנה, אשר התגלתה בטרילוגיית הפרקים 'רשע חדש', 'אופל חדש' ו-'גיבור חדש'.

החידה נראתה לראשונה באמצע הפרק "Danger Things", ובה נראה סמל רדיואקטיביות בצבע אדום (במקום צהוב, כמו המקורי). בסופו של דבר, התגלה כי הגורם לחידה הוא הנבל החדש של הסדרה, הנקרא ריק טוויטלר, אשר ניסה להשמיד את הרשת החברתית. גם בסדרת ההמשך של "הסוכן הנרי", "סוכני העל", טוויטלר מופיע בניסיון שני להשמדת הרשת החברתית.

מושא החידה הופיע לאורך שמונת הפרקים הראשונים של העונה החמישית, אשר הכמות הקטנה של הפעמים שהופיעה לפני שהתגלתה הועלתה בפרק השישי, הנקרא 'רשע חדש'. להלן הפעמים בהם החידה התגלתה לפני הפרק השישי:

* **פרק 1: "Danger Things"** - בחליפות של המדענים שמנסים לסגור את הפורטל לעולם המפלצות היה את הסמל של טוויטלר.
* **פרק 2: "גנב המגבות"** - על הרשע החדש שהופיע לראשונה בפרק זה, "גנב המגבות", היה כתובת קעקע של סמל טוויטלר על ידו השמאלית. הסמל הופיע גם בתחתית הגז המשתק שגנב המגבות ריסס את הנרי וריי.
* **פרק 3: "יום ההולדת של הנרי"** - בזמן שג'ייק, אביו של הנרי, פתח את הקופסה שבה הייתה את העוגת עשר שכבות לכבוד יום ההולדת של הנרי, נראה סמל טוויטלר בשני הצדדים של הקופסה.
* **פרק 4: "סוזי השורקת"** - על הקופסה הענקית שבתוכה נמצאה הפצצה "סוזי השורקת" היה את סמל טוויטלר.
* **פרק 5: "כנס חובבי הקקטוסים"** - בסוף הפרק, במן-ערה, כל הטכנולוגיה של המן-ערה נפרצה וכולה הייתה מוקפת בסמל טוויטלר.

בפרק השישי התגלה רכועו של טוויטלר, ובפרקים 8-6 היה את הדרך של הגיבורים לכלוא את טוויטלר. מאז מעריצי הסדרה אהבו לקרוא לדבר זה 'חידת תחילת העונה החמישית', או בשמה הפחות נפוץ: 'חידת טוויטלר'.

## שבירת הקיר הרביעי
במהלך הסדרה, הוצגו פעמים רבות שבירות קיר רביעי. שבירת הקיר הרביעי מבוססת על כך שבאמצע סצנה כלשהי, השחקנים יודעים שיש מצלמה שמצלמת אותם לסדרה ומסתכלים כביכול עליה.

במהלך חמש העונות של הסדרה, הוצגו מספר פעמים את שבירות הקיר הרביעי. כגון, באחד הפרקים בעונה הרביעית של הסדרה, קופר בראנס (המשחק את ריי) אמר ״ילדים צריכים לראות בטלוויזיה סדרות מעולות״, ואז קרץ למצלמה, כביגוט על כך שהסדרה הזאת מעולה. באחד הפרקים בעונה החמישית, מייקל ד. כהן (המשחק את שוואז), אמר שאחד הנבלים החדשים שהוצגו בסדרה הביע דעתו על קיר רביעי, כשהוא מסתכל ישירות על הדמויות. כאשר שרלוט (ריאל דאונס) שואלת את שוואז מה זה קיר רביעי, ריי אומר ״יש לנו את זה ממש פה, במן-ערה״, ואז כל הדמויות מסתכלות וקורצות למצלמה.

שבירת הקיר הרביעי נראית רגילה לאורך הסדרה, אך בקטעיה הרגילים של הסדרה, השחקנים בדרך כלל משחקים נורמלי.

## קישורים חיצוניים

* 

קטגוריה:ניקלודיאון: תוכניות וסדרות
קטגוריה:קומדיות מצבים אמריקאיות
קטגוריה:אולפני CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2014